CELEX: 32012D0727
Language: mt
Date: 2012-11-22 00:00:00
Title: 2012/727/UE: Deċiżjoni ta’ Implimentazzjoni tal-Kummissjoni tat- 22 ta’ Novembru 2012 li tawtorizza t-tqegħid fis-suq tal-lattoferrina bovina bħala ingredjent ġdid tal-ikel skont ir-Regolament (KE) Nru 258/97 tal-Parlament Ewropew u tal-Kunsill (FrieslandCampina) (notifikata bid-dokument numru C(2012) 8404)

27.11.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 327/52
            
         DEĊIŻJONI TA’ IMPLIMENTAZZJONI TAL-KUMMISSJONI
   tat-22 ta’ Novembru 2012
   li tawtorizza t-tqegħid fis-suq tal-lattoferrina bovina bħala ingredjent ġdid tal-ikel skont ir-Regolament (KE) Nru 258/97 tal-Parlament Ewropew u tal-Kunsill (FrieslandCampina)
   (notifikata bid-dokument numru C(2012) 8404)
   (It-test Olandiż biss huwa awtentiku)
   (2012/727/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 258/97 tal-Parlament Ewropew u tal-Kunsill tas-27 ta’ Jannar 1997 dwar l-ikel il-ġdid u l-ingredjenti tal-ikel il-ġdid (1), u partikolarment l-Artikolu 7 tiegħu,
   Billi:
   
               (1)
            
            
               Fit-2 ta’ Marzu 2009 l-kumpanija FrieslandCampina (qabel DMV International) għamlet talba lill-awtoritajiet kompetenti tal-Pajjiżi Baxxi biex tqiegħed il-lattoferrina bovina fis-suq bħala ingredjent ġdid tal-ikel. Il-Lattoferrina bovina hija proteina ġejja mill-ħalib, li magħha żżomm il-ħadid u li tista’ tiġi miżjuda mal-ikel.
            
         
               (2)
            
            
               Fil-31 ta’ Marzu 2010 l-korp kompetenti tal-valutazzjoni tal-ikel tal-Pajjiżi l-Baxxi ħareġ ir-rapport ta’ valutazzjoni inizjali tiegħu. F’dan ir-rapport wasal għall-konklużjoni li ma kien hemm l-ebda raġuni għal tħassib għalhekk il-lattoferrina tista’ titqiegħed fis-suq bħala ingredjent ġdid tal-ikel.
            
         
               (3)
            
            
               Il-Kummissjoni bagħtet ir-rapport preliminari ta’ evalwazzjoni lill-Istati Membri kollha fit-13 ta’ April 2010.
            
         
               (4)
            
            
               Fi żmien il-perjodu ta’ 60 jum stipulat fl-Artikolu 6(4) tar-Regolament (KE) Nru 258/97 tqajmu oġġezzjonijiet motivati f’konformità ma’ dik id-dispożizzjoni.
            
         
               (5)
            
            
               Għalhekk, fid-9 ta’ Novembru 2010, ġiet ikkonsultata l-Awtorità Ewropea dwar is-Sigurtà fl-Ikel (l-EFSA).
            
         
               (6)
            
            
               Fis-27 ta’ April 2012 fl-“Opinjoni xjentifika dwar il-lattoferrina bovina” (2) l-EFSA waslet għall-konklużjoni li l-Lattoferrina bovina hija sikura fir-rigward tal-użijiet u l-livelli tal-użu proposti.
            
         
               (7)
            
            
               Fit-28 ta’ Ġunju 2012 f’“Opinjoni xjentifika dwar il-lattoferrina bovina” (3) oħra, l-EFSA waslet għall-konklużjoni li l-lattoferrina bovina hija sikura fir-rigward tal-użijiet proposti u l-livelli tal-użu. Għalhekk jidher xieraq li jiġu awtorizzati l-istess użijiet għaż-żewġ applikazzjonijiet.
            
         
               (8)
            
            
               Il-lattoferrina tikkonforma mal-kriterji stabbiliti fl-Artikolu 3(1) tar-Regolament (KE) Nru 258/97.
            
         
               (9)
            
            
               Il-miżuri stipulati f’din id-Deċiżjoni huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DIN ID-DEĊIŻJONI:
   Artikolu 1
   Il-lattoferrina bovina kif speċifikat fl-Anness I tista’ titqiegħed fis-suq bħala ingredjent tal-ikel ġdid għall-użijiet iddefiniti u fil-livelli massimi stabbiliti fl-Anness II, u mingħajr preġudizzju għad-dispożizzjonijiet tar-Regolament (KE) Nru 1925/2006 tal-Parlament Ewropew u tal-Kunsill (4) u d-Direttiva 2009/39/KE tal-Parlament Ewropew u tal-Kunsill (5).
   Artikolu 2
   Id-deżinjazzjoni tal-lattoferrina bovina awtorizzata minn din id-Deċiżjoni dwar l-ittikkettjar tal-oġġetti tal-ikel li fihom dan l-ingredjent għandha tkun “lattoferrina mill-ħalib tal-baqar”
   Artikolu 3
   Din id-Deċiżjoni hija indirizzata lil FrieslandCampina, Nieuwe Kanaal 7R, 6709 Pa Wageningen, The Netherlands.
   
      Magħmul fi Brussell, it-22 ta’ Novembru 2012.
      
         
            Għall-Kummissjoni
         
         Maroš ŠEFČOVIČ
         
            Viċi President
         
      
   
   
      (1)  ĠU L 43, 14.2.1997, p. 1.
   
      (2)  EFSA Journal 2012; 10(5): 2701.
   
      (3)  EFSA Journal 2012; 10(7): 2811.
   
      (4)  ĠU L 404, 30.12.2006, p. 26.
   
      (5)  ĠU L 124, 20.5.2009, p. 21.
   
      ANNESS I
      
         SPEĊIFIKAZZJONIJIET TAL-LATTOFERRINA BOVINA
      
      
         Definizzjoni
      
      Il-lattoferrina bovina (bLF) hija proteina li tokkorri b’mod naturali fil-ħalib tal-baqar. Din hija glikoproteina li magħha żżomm il-ħadid ta’ madwar 77 kDa u tikkonsisti f’katina unika tal-polipeptidi ta’ 689 aċidi amminiċi.
      Il-bLF hija iżolata mill-ħalib xkumat permezz ta’ skambju joniku u stadji sussegwenti ta’ ultrafiltrazzjoni. Fl-aħħar nett tiġi mnixxfa bl-isprejjar u jintgħarblu l-partikoli kbar.
      
         Id-deskrizzjoni: Trab fir-roża ċar prattikament bla riħa
      
         Proprjetajiet fiżiko-kimiċi tal-lattoferrina bovina
      
      
                  Umdità
               
               
                  inqas minn 4,5 %
               
            
                  Irmied
               
               
                  inqas minn 1,5 %
               
            
                  Arseniku
               
               
                  inqas minn 2 mg/kg
               
            
                  Ħadid
               
               
                  inqas minn 350 mg/kg
               
            
                  Proteini
               
               
                  aktar minn 93 %
               
            
                  li minnhom il-lattoferrina bovina
               
               
                  aktar minn 95 %
               
            
                  li minnhom proteini oħrajn
               
               
                  inqas minn 5 %
               
            
                  pH (2 % ta ‘soluzzjoni, 20 °C)
               
               
                  5,2 sa 7,2
               
            
                  Is-solubbiltà (2 % ta’ soluzzjoni, 20 °C)
               
               
                  kompluta
               
            
   
      ANNESS II
      
         L-UŻIJIET TAL-LATTOFERRINA BOVINA (bLF)
      
      
                  Kategorija tal-ikel
               
               
                  L-livelli massimi tal-użu tal-bLF
               
            
                  Formuli tal-ħalib tat-trabi u formuli tal-ħalib tat-trabi ta’ prosegwiment (lesti biex jiġu kkunsmati)
               
               
                  100 mg/100 ml
               
            
                  Ikel fuq bażi tal-ħalib maħsub għal tfal żgħar (lest biex jiġi kkunsmat)
               
               
                  200 mg/100 g
               
            
                  Ikel taċ-ċereali pproċessati (solidu)
               
               
                  670 mg/100 g
               
            
                  Ikel għal skopijiet mediċi speċjali
               
               
                  Skont il-bżonnijiet tal-individwu sa 3 g/kuljum
               
            
                  Xarbiet ibbażati fuq il-ħalib
               
               
                  200 mg/100 g
               
            
                  Taħlitiet ta’ xorb f’forma ta’ trab ibbażati fuq il-ħalib (lesti għax-xorb)
               
               
                  330 mg/100 g
               
            
                  Xarbiet ibbażati fuq il-ħalib iffermentat (inklużi xarbiet tal-jogurt)
               
               
                  50 mg/100 g
               
            
                  Xorb mhux alkoħoliku
               
               
                  120 mg/100 g
               
            
                  Prodotti bbażati fuq il-jogurt
               
               
                  80 mg/100 g
               
            
                  Prodotti bbażati fuq il-ġobon
               
               
                  2 000  mg/100 g
               
            
                  Ġelat
               
               
                  130 mg/100 g
               
            
                  Kejkijiet u ikel tal-għaġina
               
               
                  1 000  mg/100 g
               
            
                  Konfettura
               
               
                  750 mg/100 g
               
            
                  Ċuwingamm
               
               
                  3 000  mg/100 g